Începând cu data de 1 Martie 2024, compartimentul Registrul Agricol din cadrul Primăriei orașului Teiuș eliberează adeverințele necesare pentru A.P.I.A.
Persoanele care solicită subvenții pe suprafață sunt așteptate să se prezinte în perioada 1 martie – 15 mai 2024, conform programării făcute de A.P.I.A. Alba.
Actele necesare transmiterii adeverinței online către centrul Apia, pentru obținerea subvenției pentru anul 2024, sunt următoarele:
- Cerere formulată de fiecare persoană îndreptățită
- Copie act de identitate
- Dovadă cont bancar activ (extrasul de cont)
- Adeverință de la medicul veterinar (pentru cei care dețin animale)
- Documentele necesare care dovedesc utilizarea terenului (contracte de arendă, închiriere etc).
Începând cu data de 1 martie 2024 până la data de 15 mai 2024, actele se vor depune la Registrul Agricol din cadrul Primăriei Orașului Teiuș, în vederea transmiterii către centrul Apia de care aparțineți.
Fermierii nu mai primesc invitații prin Poștă pentru a se prezenta la APIA.
La sediul primăriei se poate consulta tabelul unde se găsesc informații despre data programării la centrele județene.
Pentru informații suplimentare despre programare puteți suna la nr. de telefon 0258.851.101.
Urmăriți Alba24.ro și pe Google News
Dacă ți-a plăcut articolul: